open-index/open-wikipedia-markdown huggingface dataset:
DNA Strings

**DNA Strings** is 'n Suid-Afrikaanse instrumentele musiekgroep wat in Stellenbosch in 2000 begin het as D&A Strings. Tot op hede  het hulle toekennings vir Beste Regstreekse Optrede, Beste Kontemporêre Groep en Beste Kontemporêre Album en 'n GMT vir Beste Groep/Duo gewen, asook 'n nominasie vir Beste Instrumentele Album. Die groep bestaan uit vyf lede en hul musiek gebruik klanke van Ierland, Suid-Amerika, Afrika en Arabië met instrumente soos die Flamence-kitaar, viool, baskitaar, tromme en 'n verskeidenheid van perkussie-instrumente. Hulle het al opgetree in Skotland, Seychelle en die Royal Albert Hall in Engeland. Die groep het al drie ateljeealbums vrygestel: *DNA Strings*, *El Nino*, en *Nomad*.

## Sien ook 
* Lys van Suid-Afrikaanse musiekgroepe
Belgiese geweste

250px|regs|duimnael|Die Belgiese geweste:oranje = Vlaamse Gewesrooi = Waalse Gewesblou = Brusselse Hoofstedelike Gewes
**België** is 'n federale land wat administratief in **geweste** en gemeenskappe verdeel word.

Daar is drie **geweste**:
* die Vlaamse Gewes / Vlaandere (Vlaanderen)
* die Waalse Gewes / Wallonië (Région wallonne / Wallonische Region)
* die Brusselse Hoofstedelike Gewes (Brussels Hoofdstedelijk Gewest / Région de Bruxelles-Capitale)

Amptelike naamgewing:
* Nederlands = Gewest
* Frans = Région
* Duits = Region

## Statistiese gegewens 
Gegewens oor die bevolking (afgerond), oppervlakte en bevolkingsdigtheid van die geweste.

|}

## Sien ook 
* België - Gemeenskappe, geweste en provinsies
* Belgiese gemeenskappe
* Provinsies van België

## Verwysings
Belgiese gemeenskappe

250px|regs|duimnael|Die Belgiese gemeenskappe:bruin-blou = Vlaamse Gemeenskaporanje-blou = Franse Gemeenskapgroen = Duitstalige Gemeenskap

**België** is 'n federale staat wat verder verdeel kan word in gemeenskappe en geweste.

Daar is drie **gemeenskappe**:
*die Vlaamse Gemeenskap (Vlaamse Gemeenschap)
*die Franse Gemeenskap [van België] (Communauté française de Belgique)
*die Duitstalige Gemeenskap [van België] (Communauté germanophone de Belgique / Deutschsprachige Gemeinschaft Belgiens)

Amptelike naamgewing:
* Nederlands = Gemeenschap
* Frans = Communauté
* Duits = Gemeinschaft

## Sien ook 
* België - Gemeenskappe, geweste en provinsies
* Gewes (België)
* Provinsies van België
Hammingafstand

In inligtingsteorie is die **Hammingafstand**, vernoem na Richard Hamming, die aantal posisies in twee stringe van gelyke lengte waarvan die ooreenstemmende elemente verskillend is. Op 'n ander manier gestel, dit meet die aantal *vervangings* benodig om die een in die ander een te verander.

Byvoorbeeld::
* Die Hammingafstand tussen **10101** en **10101** is 2.
* Die Hammingafstand tussen **2396** en **2396** is 3.
* Die Hammingafstand tussen "**oe**" en "**oe**" is 3.

Die **Hamminggewig** van 'n string is die Hammingafstand tussen die string en 'n nul-string ('n string bestaande uit slegs nulle) van die selfde lengte. Dit wil sê, dit is die aantal elemente in die string wat nie nul is nie: vir 'n binêre string is dit eenvoudig die aantal 1'e, dus is die Hamminggewig van 11101 byvoorbeeld 4.

Die Hammingafstand tussen twee woorde *a* en *b*, gesien as elemente van 'n vektorruimte, kan dan gesien word as die Hamminggewig van *a-b*. As *a* en *b* binêre stringe is, is dit ekwivalent aan *a+b* en aan *a XOF b*. Die Hammingafstand is ook ekwivalent aan die *Manhattanafstand* tussen twee hoekpunte in 'n *n*-dimensionele hiperkubus, waar *n* die lengte van die woorde is.

Die Hammingafstand word in telekommunikasie gebruik om die aantal omgekeerde bisse in 'n vaste-lengte binêre woord, as 'n foutskatting, en word dus soms die **seinafstand** genoem. Hamminggewiganalise van bisse word gebruik in verskeie vakgebiede insluitend inligtingsteorie, koderingsteorie, en kriptografie. Om stringe van verskillende lengtes, of stringe waar invoegings of skrappings verwag word, nie net vervangings nie, te vergelyk is 'n meer gesofistikeerde maatstaf soos die Levenshteinafstand meer gepas.

## Verwysings 
: *Vertaal uit Engelse weergawe wat deels aangepas is van Federale Standaard 1037C.*
* Richard W. Hamming. Error-detecting and error-correcting codes, Bell System Technical Journal 29(2):147-160, 1950.

## Kyk ook 
* Hamminggewig
Java (programmeertaal)

duimnael|200px|Duke, die Java-gelukbringer

**Java** is 'n veeldoelige, konkurrente, klasgebaseerde, objekgeoriënteerde programmeertaal wat spesifiek ontwerp is om so min as moontlik implementeringafhanklikhede te hê. Dit is bedoel om programmeerders toe te laat om op 'n *skryf eenkeer, hardloop enige plek*-basis te werk, wat beteken dat die kode wat loop op 'n platform nie hersaamgestel hoef te word om op 'n ander platform te werk nie. Java-toepassings is tipies saamgestel uit bytecode (klaslêer) wat dan kan loop op 'n Java Virtual Machine (JVM), ongeag van die rekenaarargitektuur. Java is een van die gewildste programmeertale in gebruik, veral vir kliëntbedienerwebprogramme, met meer as 10 miljoen gebruikers gerapporteer. Java is oorspronklik ontwikkel en vrygestel deur James Gosling by Sun Microsystems (wat sedertdien met Oracle Corporation saamgesmelt het). Die taal deel baie van die sintaks van die programmeertale C en C++.

Die oorspronklike en die verwysinguitvoeder-Java-opstellers, virtuele masjiene, en klasbiblioteke is ontwikkel deur Sun in 1991 en die eerste keer in 1995 vrygestel. In Mei 2007, in ooreenstemming met die spesifikasies van die Java Gemeenskapproses, het Sun Java tegnologie geherlisensieer onder die GNU General Public License. Ander het ook alternatiewe implementering van hierdie Sun tegnologie, soos die GNU Compiler vir Java en GNU CLASSPATH, ontwikkel.

## Geskiedenis 
Java is in Junie 1991 as 'n projek begin deur James Gosling, Mike Sheridan en Patrick Naughton.

## Kernbeginsels 
Daar was vyf hoofdoelwitte tydens die skepping van die Java programmeertaal:
# Dit moet eenvoudig en objek-georiënteerd wees, en moet bekend voel.
# Dit moet veilig en robuust wees.
# Dit moet onafhanklik van hardeware argitektuur wees.
# Die moet met hoë werkverrigting uitvoer.
# Dit moet interpreteerbaar wees, *threads* ondersteun en dinamies wees. 

## Sintaks 
Die sintaks van Java word grootliks beïnvloed deur C++. Java is ontwerp as 'n objek-georiënteerde taal (maar nie as 'n suiwer objek-georiënteerde taal nie, aangesien daar ook primitiewe datatipes bestaan, soos int.)

Java se styl van aanmerkings op kode is soortgelyk aan C++, met 'n spesiale sintaks wat ook beskikbaar is om *JavaDocs* te skep.

## Kritiek 
Kritiek gerig op Java sluit in uitvoertyd, die implementasie van generika, hoe getalle wat slegs positief kan wees hanteer word, die implementing van dryfpunt-bewerkings en 'n geskiedenis van sekuriteitsfoute in die hoof JA *VM Hotspot.*

## Sien ook 
* Java, vir ander betekenisse van die begrip Java.
* JavaScript, 'n programmeertaal.

## Verwysings
Lorem ipsum

duimnael|200px|regs|Die gebruik van *lorem ipsum* om die aandag op die grafiese elemente in 'n dokument (in hierdie geval 'n webwerf) te vestig.
In uitgewery en grafiese ontwerp is **lorem ipsum** standaard plekhouerteks wat gebruik word om die grafiese elemente van 'n dokument of visuele aanbieding, soos lettertipe, drukkuns en uitleg, uit te lig.  Lipsum dien ook as 'n plekhouer vir voorbeelde in visuele ontwerpprojekte voordat die werklike woorde in die finale produk ingesit word.

*Lorem ipsum* verwek dikwels nuuskierigheid by lesers vanweë die ooreenkoms met klassieke Latyn, maar het in der waarheid geen betekenis nie.  Waar teks in die dokument sigbaar is, is mense geneig om hul aandag op die inhoud van die teks te vestig eerder as op die oorhoofse aanbieding en daarom gebruik uitgewers *lorem ipsum* wanneer hulle lettertipe of ontwerpe voorstel om die aandag eerder op die aanbieding te vestig.  

Die mees algemene *lorem ipsum* teks lees as volg:

:*Lorem ipsum dolor sit amet, consectetur adipisici elit, sed eiusmod tempor incidunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquid ex ea commodi consequat. Quis aute iure reprehenderit in voluptate velit esse cillum dolore eu fugiat nulla pariatur. Excepteur sint obcaecat cupiditat non proident, sunt in culpa qui officia deserunt mollit anim id est laborum.*

Die teks vind sy oorsprong uit Cicero se ''De finibus bonorum et malorum' (*Oor die doel van Goed en Kwaad*).  Die oorspronklike paragraaf het begin met: 'Neque porro quisquam est qui do**lorem ipsum** quia **dolor sit amet, consectetur, adipisci** v**elit*** (Vertaling: *Niemand hou van pyn om pyn se onthalwe nie, of soek daarvoor en wil dit hê net omdat dit pyn is nie...'').  Dit is nie bekend wanneer die teks sy teenswoordige vorm verkry het nie; maar dit mag al so vroeg as die 1500's gewees het (met 'n paar kleinere wysigings) of dalk selfs so laat as die 1960's. 

Baie variasies op die standaard *lorem ipsum* teks bestaan, waarvan sommiges bitter min ooreenkoms met die oorspronklike een toon.  Ander weergawes het addisionele letters &mdash; soos *k*, *w* en *z* &mdash; wat skaars of glad nie in Latyn teenwoordig was nie, asook onsinnige woorde soos *zzril*, *takamata* en *gubergren* wat by die oorspronklike bygelas is om by die taal van die lettersetter aan te pas.

## Sien ook 
*Lys van Latynse frases

## Eksterne skakels 
*Lorem-ipsum.info, Dié werf skep *lorem ipsum* vir ander tale en ook lettertipes.
*Lipsum.com, Algemene inligting en 'n *Lorem ipsum*-skepper.
**Lorem ipsum* skepper, met baie gebruikersverstellings.
*de finibus bonorum, Volledige teks van Cicero se "De finibus bonorum et malorum".
*The Straight Dope , Cecil Adams se verduideliking van *Lorem ipsum*.
*The Greeking Machine , 'n Humoristiese "vergrieksde" teks-skepper.
*malevole – Teks-skepper, Nog 'n humoristiese "vergrieksde" teks-skepper.
Chomsky-normaal-vorm

In rekenaar wetenskap is 'n formele grammatika in **Chomsky-normaal-vorm** *as en slegs as* alle produksie reëls van die volgende vorm is:
:*A* &rarr; *BC* of
:*A* &rarr; &alpha; of
:*S* &rarr; &epsilon;

waar *A*, *B* en *C* nie-terminaalsimbole is nie, &alpha; 'n terminaalsimbool ('n simbool wat 'n konstante waarde voorstel) is, *S* die begin simbool is en &epsilon; die leë-string is.

Elke grammatika in Chomsky-normaal-vorm is konteks-vry, en omgekeerd, elke kontek-vrye grammatika kan op doeltreffende wyse in 'n ekwivalente Chomsky-normaal-vorm grammatika omskep word.

Met die uitsondering van die opsionele reël *S* &rarr; &epsilon; (ingesluit wanneer die grammatika die leë-string mag genereer), is alle reëls van 'n grammatika in Chomsky-normaal-vorm ekspansief ; dus, deur die hele die afleiding van 'n string, is elke string van terminale en nie-terminale altyd dieselfde lengte of een element langer as die vorige so string.  Die afleiding van 'n string met lengte n is altyd presies 2n-1 stappe lank.  Verder, aangesien alle reëls wat nie-terminale aflei transformeer een nie-terminaal na presies twee nie-terminale, 'n ontledingsboom gegrond op 'n grammatika in Chomsky-normaal-vorm is 'n binêre boom, en die hoogte van hierdie boom is beperk tot op die meeste die lengte van die string.

As gevolg van hierdie eienskappe maak baie bewyse in die veld van tale en berekenbaarheid gebruik van die Chomsky-normaal-vorm.  Hierdie eienskappe lewer ook verskeie doeltreffende algoritmes gegrond op grammatikas in Chomsky-normaal-vorm; byvoorbeeld, die CYK-algoritme wat besluit of 'n gegewe string deur 'n gegewe grammatika gegenereer kan word deur die Chomsky-normal-vorm te gebruik.

Die Chomsky-normaal-vorm is vernoem na Noam Chomsky, die Amerikaanse taalkundige wat die Chomsky-hiërargie uitgevind het.

## Kyk ook 
*Backus-Naur-vorm
*Greibach-normaal-vorm
*Kuroda-normaal-vorm

## Verwysings 
*  Pages 98&ndash;101 of section 2.1: context-free grammars. Page 156.
Universele Verklaring van Menseregte

[duimnael|[Eleanor Roosevelt, vrou van die destydse president van die VSA, Franklin D. Roosevelt, met die Spaanse weergawe van die Universele Verklaring van Menseregte]]

Die **Universele Verklaring van Menseregte** (**UVMR**) is 'n verklaring deur die Algemene vergadering van die Verenigde Nasies ( A/RES/217, 10 Desember 1948) in die Palais de Chaillot in Parys, Frankryk aangeneem en is veronderstel om die organisasie se siening oor menseregte uiteen te sit. John Peters Humphrey van Kanada was die hoofopsteller en is bygestaan deur Eleanor Roosevelt van die Verenigde State, René Cassin van Frankryk en P. C. Chang van China, onder andere. 

48 state uit 58 het dit aanvaar. Geen state het daar teen gestem nie, en slegs agt het hulle weerhou. Onder andere, Suid-Afrika in die apartheidsera ontken die reg van gelykheid ten spyte van geboorte of ras. Die teks is geïnspireer deur die Franse Verklaring van Mense en burgerregte van 1789.

Al is dit nie 'n wettig bindende dokument nie, het dit gedien as grondslag vir die oorspronklike twee wettig bindende VN handveste van menseregte, die Internasionale Handves van Burgerlike en Politieke Regte en die Internasionale Handves van Ekonomiese, Maatskaplike en Kulturele Regte. Dit word nog algemeen deur akademici, voorstanders en grondwetlike howe aangehaal. Internasionale regskenners debatteer dikwels oor watter voorsienings internasionale gewoontereg verteenwoordig. Menings verskil baie oor hierdie onderwerp en wissel tussen 'n geringe gedeelte daarvan tot die verklaring in sy geheel.

Die *Guinness Book of Records* beskryf die UVMR as die *mees vertaalde dokument* in die wêreld, en met ingang 2004 is dit in 321 tale en dialekte vertaal. Daar bestaan egter ander werke wat meer vertaal is, soos byvoorbeeld die Bybel, wat volgens die *Guinness Book of Records* in 2233 tale en dialekte vertaal is.

Eleanor Roosevelt het na die Universele Verklaring van Menseregte verwys as *die Magna Carta vir die ganse mensdom*.

## Notas 
* Sien Aanhaling oor vertaling van die UVMR onder Arts and Media - Books & Magazines by die Guinness World Records webwerf, http://www.guinnessworldrecords.com/ Verkry op 13 September, 2005.
* Sien Aanhaling oor Bybelvertaling onder Arts and Media - Books & Magazines by die Guinness World Records webwerf, http://www.guinnessworldrecords.com/ Verkry op 13 September, 2005.

## Sien ook 
* Magna Carta, Engeland, 1215 
* Engelse Verklaring van Regte, 1689
* Virginia Verklaring van Regte, Junie, 1776
* Verenigde State Verklaring van Regte, in 1789 voltooi, in 1791goedgekeur

## Eksterne skakels 
* Die UVMR in Afrikaans
* Amptelike UVMR webwerf
* Vrae en antwoorde oor die Universele Verklaring
Diskrete wiskunde

**Diskrete wiskunde**, soms **eindige wiskunde** genoem, is die studie van wiskundige strukture wat fundamenteel diskreet is in die sin dat dit nie die begrip van kontinuïteit ondersteun of benodig nie. Meeste, indien nie alle, voorwerpe wat in eindige wiskunde bestudeer word is telbare versamelings, soos die heelgetalle.
Levenshteinoutomaat

In rekenaarwetenskap is **Levenshteinoutomate** 'n familie eindigetoestandoutomata wat die versameling *V* van alle woorde in 'n formele taal waarvoor die  Levenshteinafstand tot 'n arbitrêre woord *W* nie 'n bepaalde konstante oorskry nie, kan herken.  'n Levenshteinoutomaat vir *W* kan in lineêre tyd eweredig aan die  lengte van *W* gekonstrueer word, en kan *V* in baie minder tyd identifiseer as wat nodig sou wees as die Levenshteinafstand na *W* vir elke woord in die taal bereken sou word ('n probleem met kwadratiese tydkompleksiteit).

## Bron 
* Klaus U. Schulz, Stoyan Mihov, *Fast String Correction with Levenshtein-Automata*.  International Journal of Document Analysis and Recognition, 5(1):67--85, 2002.
Florence

[duimnael|links|[Vuurwerk oor die *Ponte Vecchio* of Ou Brug van Florence]]
[duimnael|links|upright|[Michelangelo se *Dawid*.]]
links|300px|duimnael|Die duomo
**Florence** (Italiaans: *Firenze*) is 'n stad in Italië, die hoofstad van die streek Toskane, en die provinsie Florence. Die stad het omtrent 382&nbsp;000 inwoners en is aan die Arno-rivier geleë. Dit is die bakermat van die renaissance en hiermee een van die bekendste kultuurstede in Europa. Die historiese sentrum van Florence is in 1982 deur Unesco as wêrelderfenisgebied gelys.

## Museums in Florence 
Belangrike museums in Florence sluit die Uffizi, geleë op die plein die *Piazza della Signoria* in, 'n kunsmuseum met skilderye van Leonardo da Vinci, Sandro Botticelli, Titiaan, Domenico Ghirlandaio, Hugo Van Der Goes en baie bekende Europese skilders; die Galleria dell'Accademia, met beeldhouwwerke (Michelangelo se 'David') en die Palazzo Pitti.

## Sport 
[duimnael|Die [Stadio Artemio Franchi met 43&nbsp;000 sitplekke word vir beide sokker en rugby ingespan]]
Volgens oorlewering word in Florence sedert die 16de eeu *Calcio storico fiorentino* beoefen, wat baie ooreenkomste met beide sokker en rugby toon.

In sokker word Florence deur die ACF Fiorentina in die Serie A verteenwoordig. Hulle het in 1956 en 1969 twee Italiaanse kampioenskappe gewen en ses Italiaanse bekers. Die klub speel sy tuiswedstryde op die Stadio Artemio Franchi met 'n kapasiteit van 43&nbsp;147, wat ook beide die Italiaanse nasionale rugbyspan en sokkerspan gehuisves het. Daarbenewens is dit sowel tydens die FIFA Sokker-Wêreldbekertoernooi in 1934 as tydens die FIFA Sokker-Wêreldbekertoernooi in 1990 vir wedstryde ingespan.

Rugby is ook gewild in Florence: Sedert 2017 speel die I Medicei in die hoogste Italiaanse rugbyliga, *Eccellenza*. In 2016 het die Italiaanse nasionale rugbyspan op Stadio Artemio Franchi hul eerste oorwinning teen die Springbokke nog aangeteken.

## Verwysings 
## Eksterne skakels 
; Amptelike webtuistes
----
*  *Amptelike webwerf*
*   *Amptelike Unesco-bladsy*
; Kuns, argitektuur en ontwerp
*  *Uffizi*
*  ''Architectural Digest: A Design Love's Guide to Florence''
; Toerisme
----
*  
*  Foto's van Florence
*  *Florence Travel Guide* 
*  *Florence Tourist Guide*
Quimper

**Quimper** (Bretons: *Kemper*) is die hoofstad (*préfecture*) van die Bretonse département Finistère (Noordwes-Frankryk) met 63&nbsp;387 inwoners (2009).
duimnael|links|250px|Die ou stadskern van Quimper
Die Bretonse naam *Kemper* (samevloeiing) is afgelei van die geografiese ligging van die stad by die samevloeiing van die riviere Frout, Steir en Odet. Die oorspronklike naam van Quimper is Quimper-Corentin (Bretons: Kemper-Kaorentin), 'n verwysing na die heilige Corentin, die eerste biskop van die stad. Tydens die Franse Rewolusie is hierdie Christelike naam gewysig na Montage-sur-Odet. 

## Kuns en kultuur 
Quimper is naas Rennes een van die kulturele sentrums van die Bretagne. Die eerste leksikon in die Bretonse taal, die *Catholicon* uit die jaar 1499, word in die plaaslike biblioteek bewaar.

Quimper staan bekend vir sy aardewerk (*faïence*), wat hier sedert vier eeue vervaardig word, en die *Festival de Cornouaille*, een van die gewildste Bretonse feeste, wat sedert die jaar 1923 gevier word en jaarliks meer as 'n kwart miljoen besoekers lok.
Marie de France

**Marie de France** ("Maria van Frankryk") word as die eerste Franse digteres beskou. Sy skryf haar werke in die tweede helfte van die 12de eeu, onder meer aan die hof van Hendrik van Plantagenet. Hier ontstaan ook een van haar gedigte met die aanvangsreël *Marie ai nun, si sui de France* ("My naam is Maria, ek is van Frankryk") - een van die min historiese gegewens aangaande haar persoon en lewensgeskiedenis. Die eerste verwysing na Marie de France dateer uit die tydperk omtrent 1160, die laaste uit die jaar 1215.

Een van haar werke is opgedra aan ene "koning Hendrik", 'n ander aan ene "graaf Willem". Daar word aangeneem dat dit verwysings na koning Hendrik II van Engeland en sy oudste seun, Willem graaf van Poitiers, is. Die eggenote van Hendrik II, Alienor van Akwitanië, was een van die vernaamste beskermvroue van die *troubadours* en ander kunstenaars; baie deskundigers vermoed dat Marie 'n lid van haar hofhouding was. Ander historici beweer dat die "digteres Marie de France" in waarheid Maria, prinses van Frankryk en gravin van die Champagne, die oudste dogter van Alienor, was, alhoewel hierdie stelling nog nie deur historiese feite bevestig is nie.

Aangesien Marie de France vir haar werke 'n eenvoudige, maar desondanks literêre Anglo-Normandiese taalvorm gebruik, vermoed baie historici dat sy in Normandië grootgeword het.

Haar literêre werk sluit twaalf Bretonse *lais*, gedigte wat die liefde volgens die Bretonse tradisie behandel, die *Ysopet*-fabels en die "Vagevuur van die heilige Patrick" (*Purgatorium Sancti Patricii*, Frans: ''L'espurgatoire de Seint Patric'') in. Die laasgenoemde werk is 'n vertaling uit Latyns en behandel die Ierse ridder Owen se reis deur die vagevuur. Marie de France se outeurskap word egter tans bevraagteken.
31 v.C.

## Gebeure 
### Romeinse Ryk 
* 2 September –  Die Slag van Actium: Marcus Antonius en Cleopatra word verslaan en dit lei tot die begin van die alleenheerskappy van Octavianus.

### Sjina 
*Keiser Chengdi van die Westelike Han (漢成帝) eis 'n verlaging van die aantal keiserlike perde en strydwaens. 
*Ná die hervormings weier die keiser om nog ver te moet reis om aan offerplegtighede deel te neem. Sy eie liggaam word die brandpunt van die verering en die plaaslike tempels verloor gewig. 

## Geboortes 
*

## Sterftes 
*

## Verwysings
106 v.C.

## Gebeure 
### Gallië 
*Die Romeine verower die Galliese stad Tolose.
### Africa 
*Slag by die Muluccha. Sulla kom in Africa aan.

### Anatolia 
*Die Skitiërs op die Krim word deur Mithridates Eupator van Pontus verslaan.

### Egipte 
*Ptolemeus X Soter II word uit Egipte verdryf en vlug na Siprus waar hy tot 88 v.C. koning sou wees.
*Ptolemeus XI Alexander I word koning van Egipte.

## Geboortes 
* Cicero, 'n Romeinse filosoof, staatsman, regsgeleerde en politieke teoretikus († 43 v.C.).
* 29 September – Gnaeus Pompeius. Romeinse generaal en politikus († 48 v.C.).

## Sterftes 
*

## Verwysings
Vespasianus

**Titus Flavius Vespasianus** (17 November 9 - 23 Junie 79) was die negende keiser van die Romeinse Ryk van 69 tot 79.

In die jaar 69 na Christus het 'n ommekeer in die Romeinse Ryk plaasgevind. Dít het bekend gestaan as die Jaar van vier keisers. Na die dood van Nero, die laaste keiser van die Julies-Claudiese geslagslyn, het 'n aantal aanspraakmakers om die troon gestry. 

Die nuwe Romeinse keiser was uiteindelik Vespasianus, soldaat en man van die volk. 

Na Gaius (Caligula) en Nero was die aansien van die keiser nie baie groot nie. Om sy posisie onder die volk te versterk het Vespasianus begin bou aan die Colosseum, 'n enorme skouburg wat vyftigduisend toeskouers kon huisves.

## Sien ook 
* Lys van Romeinse keisers
Elektriese ingenieurswese

duimnael|regs|Kraglyne word herstel.

**Elektriese ingenieurs** is hoofsaaklik aktief in die opwekking, bestuur, verspreiding, kondisionering en toepassing van elektriese energie. Hulle herstel of ontwerp nuwe en verbeterde metodes om elektriese toestelle te gebruik.

## Vakgebiede 
Elektriese ingenieurswese het is bemoeid met (onder andere) die volgende vakgebiede:
*Kragopwekking
*Kragelektronika
*Beheerstelsels
*Verspreidingsnetwerke
*Elektriese Isolasie

## Eksterne skakels 
*  IEEE: Instituut van Elektriese en Elektroniese Ingenieurs
Kampfbund

Die ***Kampfbund*** (Duits vir "gevegsliga) was 'n liga van "patriotiese" gevegsverenigingings wat veral in Beiere Duitsland in die 1920's aktief was. Dit het Hitler se *Nationalsozialistische Deutsche Arbeiterpartei* (NSDAP) party en sy *Sturmabteilung* of SA in kort, die *Oberland* Liga en die *Reichskriegsflagge* ingesluit. Die Kampfbund se  militêre leier was Hermann Kriebel en sy politieke leier was Adolf Hitler. Dit was kaptein Ernst Röhm wat voorgestel het dat Hitler die politieke leier van die Kampfbund moet word.

Die Kampfbund was verantwoordelik vir die biersaal staatsgreep van 1923 in München, Duitsland. Dit is gestig op 30 September 1923 te Nürnberg, waar Adolf Hitler en ander nasionalistiese leiers byeengekom het om Duitsland Dag te vier. Dit was die dag waarop Duitsland se oorwinning oor Frankryk in 1870, herdenk is. Die doel van die organisasie was om agendas te konsolideer en in pas met mekaar te bring terwyl terselfdertyd die verskille tussen die Beierse en sentrale regering polities uit te buit. Die rede vir die verskille was grootliks die beëindiging van die klandestiene Ruhr stryd deur die sentrale regering in Berlyn wat die nasionalisties gesindes ontstig het.

## Organisasies in die Kampfbund 
Gedurende die tyd het die Duitse Werkersparty gegroei van 'n randfiguur politieke splintergroep tot Beiere se mees beduidende politieke beweging met  70&nbsp;000 lede. Die  SA, die private leër van dié party, was ongeveer 15&nbsp;000 sterk, aangevoer deur Hermann Göring. 'n Subgroep van die NSDAP was die  *Stosstrupp*, 'n elite lyfwageenheid aangevoer deur die tabakhandelaar Josef Berchtold. 'n Ander groep was die party se jeuggroep die *Jungsturm* gelei deur Adolf Lenk.

Die *Oberland Liga* was 'n paramilitêre organisasie aangevoer deur Dr. Friedrich Weber. Dit het bestaan uit 4&nbsp;000 gewapende lede, feitelik almal voormalige Eerste Wêreldoorlog veterane. Die eenheid was 'n Freikorps-entiteit.

Die *Reichskriegsflagge* (Rykgevegsvlag) verkort as die RKF gemeenskap, was nog 'n private leër van voormalige oorlogsveterane gelei deur Kaptein Röhm wat die stafoffisier was van Lt. Generaal Otto von Lossow bevelvoeder van die Sewende Divisie met 'n hoofkwartier in München.

## Bronne
* 
*
Cluny

**Cluny**  is 'n stad in die Franse département Saône-et-Loire, 30 kilometer suid-oos van Mâcon, met sowat 4&nbsp;600 inwoners (2009). Cluny staan veral bekend vir sy middeleeuse abdy, wat in 910 deur Willem I van Akwitanië gestig is. Die klooster is tydens die Franse Rewolusie verwoes.

Sowat tien kilometer noord van Cluny lê die dorp Taizé met sy bekende ekumeniese gemeenskap.

## Besienswaardighede 
duimnael|links|220px|Die *Tour Fabry*, 'n wagtoring by die noordelike muur van die klooster
Naas sy abdy en die kloostermuseum beskik Cluny oor 'n aantal nasionale en historiese instellings en monumente. *Haras National de Bourgogne* is 'n bekende Franse stoetery.

Die middeleeuse argitektuur van Cluny is grotendeels bewaar, terwyl die Clunisois, die omgewing van die stad, oor talle kastele, grotte, kerke in die Romaanse boustyl, museums en wynroetes beskik.

## Kloosterlewe 
Die abdy van Cluny staan onder die beheer van die pous; sy stigting is 'n reaksie op die groot invloed wat plaaslike owerhede soos biskoppe en wêreldlike heersers op die kerk en kloosters van daardie tyd uitoefen. Cluny se gemeenskap van monnike is deur die ab Berno (910-927) volgens die Benediktynse reëls georganiseer. In plaas van fisiese arbeid beklemtoon die kloosterlewe in Cluny die liturgiese aanbidding en meditasie.
duimnael|links|250px|Cluny
Die instelling het 'n sterk aristokratiese grondslag, en sy besondere karakter is die voorbeeld wat deur baie ander kloosters opgevolg word.

Die leerstelling dat die monnike deur hulle gebede nie net hul eie verlossing kan bereik nie, maar ook die van die leke, verseker dat die klooster wyd geag word as een van die mees gesaghebbende kerklike instellings van sy tyd en talle skenkings ontvang. Die groot inkomste word onder meer gebruik omdie reusagtige abdykerk van Cluny op te rig, wat as die voorbeeld van die Romaanse boustyl in Europa dien.

Eers in die 12de eeu verswak die abdy se posisie, en dit word steeds meer afhanklik van die feodale wêreldlike owerhede van die omgewing. Die Franse koning tree as die beskermheer van die klooster op, wat steeds as een van die belangrikste kerklike instellings geag word. 'n Groot paleis in die gotiese boustyl in Parys dien as setel van die ab tydens sy besoeke aan die hoofstad.

In die 11de eeu is daar sowat duisend kloosters volgens die reëls van Cluny in Wes- en Suid-Europa en die Heilige Land. Die orde van Cluny speel onder meer 'n belangrike rol by die Christelike *reconquista* in Spanje.
Yamato-klas slagskip

[duimnael|*Yamato* tydens proewe, [1941]]
duimnael|*Musashi*, Augustus 1942, soos vanaf die skip se boeg afgeneem

Die **Yamato-klas slagskepe** van die Japannese Keiserlike Vloot was die grootste oorlogskepe van die Tweede Wêreldoorlog en die grootste slagskepe ooit.

Die klas sou oorspronklik uit vier skepe bestaan, maar uiteindelik is slegs twee gebou.

* *Yamato*
* *Musashi*
* *Shinano* (begin as 'n slagskip, maar voltooi as 'n vliegdekskip)
* Rompnommer 111 (30% voltooi, geskrap sonder toekenning van 'n naam)
Frans-Soedan

**Frans-Soedan** (Frans: *Soudan français*) was 'n kolonie in Frans-Wes-Afrika wat twee verskillende bestaansperiodes gehad het, die eerste keer van 1890 tot 1899, en toe weer van 1920 tot 1958, toe die gebied die onafhanklike nasie Mali word.

Dit is as Franse gebied op 9 September 1880 as "Bo-Senegal" geskep en is later, op 18 Augustus 1890. herdoop na die "Frans-Soedan gebied" met die hoofstad daarvan by Kayes wat na Bamako oorgedra word op 17 Oktober 1899. Op 10 Oktober 1899 word Frans-Soedan opgebreek - 11 suidelike provinsies word deel van Frans-Guinee, Ivoorkus en Dahomey. Die word egter die volgende jaar terug gegee.

In 1902 word die dele van die kolonie wat nie in militêre distrikte georganisseer is nie, Senegambië en Niger, toe Bo-Senegal en Niger in 1904, en toe word die ou naam weer gebruik in 'n herorganisering in 1920.

Toe Bo-Volta in 1933 afgeskaf word, tel Frans-Soedan van die provinsies op.

Op 28 November 1958 verkry Frans-Soedan selfbestuur as 'n lid van die Franse gemeenskap.  

Frans-Soedan word op 22 September 1960 as Mali onafhanklikheid verleen.

## Bronne 
* Joseph Roger de Benoist, *Église et pouvoir colonial au Soudan français: les relations entre les administrateurs et les missionnaires catholiques dans la Boucle du Niger, de 1885 à 1945*. 539 p. Karthala, 1987 
* Georges Spitz, *Le Soudan français*, Éditions maritimes et coloniales, 1955, 111 p.
Rosa Luxemburg

[duimnael|links|Rosa Luxemburg (regs) en [Clara Zetkin in 1910]]
duimnael|300px|links|Rosa Luxemburg, 1895

**Rosa Luxemburg** (1871–1919), wat volgens haar geboortesertifikaat op 5 Maart 1871 as *Rosalia Luksenburg* in Zamość, Pole van Joodse afkoms gebore is; was een van die belangrike leiers van die Europese arbeidersbeweging en 'n vasbeslote voorstander van die proletariese internasionalisme.

Sy lewer veral in die Poolse en Duitse sosiaal-demokratiese beweging 'n groot bydrae tot die Marxistiese teorie en tree as 'n baie aktiewe antimilitariste op. As 'n protes teen die Duitse deelname in die Eerste Wêreldoorlog stig sy in 1914 die *Gruppe Internationale* en word saam met Karl Liebknecht leier van die latere Spartakusbund, wat as opvolger van die *Gruppe Internationale* optree.

As politieke skrywer gee sy 'n groot aantal essays, wat die beleid van haar tydperk kritiseer, en ekonomiese analises uit. Sy word later mede-uitgewer van die linkse koerant *Die Rote Fahne*.

Teen die einde van die jaar 1918 is sy een van die stigters van die *Kommunistiese Party van Duitsland* (KPD) en stel sy partyprogram saam. Na die mislukte *Spartakus*-opstand van 1919 is Rosa Luxemburg saam met Karl Liebknecht op 15 Januarie deur anti-republikeinse Freikorpslede in Berlyn vermoor. Die presiese omstandighede van hierdie politieke moord is nie bekend nie.

Rosa Luxemburg se teoretiese en praktiese werk vir die sosialistiese beweging en die internasionale solidariteit van die arbeidersklas en haar optrede teen militarisme en oorlog maak van haar een van die belangrikste politici van die vroeë 20ste eeu, wat ook buite haar party en Duitsland groot erkenning geniet.

Die jaarlikse herdenking van die moord op Rosa Luxemburg en Karl Liebknecht, wat op die tweede Sondag van Januarie in Berlyn plaasvind, is nog steeds een van die grootste politieke betogings van Duitsland. Sedert die hereniging van Duitsland het dit egter afgeneem. Op 13 Januarie 2008 byvoorbeeld het 'n LLL-betoging volgens die pers 10 000 en volgens die Duitse owerhede net 3 500 deelnemers gehad.

## Bronne 
* Feliks Tych: Luksemburg (Rosalia). In: Polski Slownik Biograficzny. T. III/1. Wroclaw. 1973 
* I. Jashborowskaja, J. Jewserow: Rosa Luxemburg. Biographische Skizze. Moskou. 1974 
* Gilbert Badia: Rosa Luxemburg. Journaliste, Polémiste, Révolutionaire. Parys. 1975 
* Aleksander Kochanski: Róza Luksemburg. Warskou. 1976 
* Richard Abraham: Rosa Luxemburg. A life for the International. Oxford, Engeland. 1989 
* Elzbieta Ettinger: Rosa Luxemburg. Ein Leben. 
* Norman Geras: Rosa Luxemburg. Kämpferin für einen emanzipatorischen Sozialismus. Londen. 1976 
* Donald E. Shepardson: Rosa Luxemburg and the Noble Dream. Peter Lang Publications. New York. 1996.  

## Verwysings 
## Eksterne skakels
Mali-Federasie

Die **Mali-Federasie** (Frans: *Fédération du Mali*) was 'n land in Wes-Afrika. Dit is gevorm deur 'n unie tussen Senegal en Mali (destyds bekend as die Frans-Soedan). Dit is gestig op 4 April 1959 en verkry algehele selfregering toe dit onafhanklik van Frankryk word op 20 Junie 1960.

Die Federasie se eerste minister was Modibo Keita en die regeringsetel was in Dakar. Dit stort ineen kort na onafhanklikheid toe Senegal op 20 Augustus onttrek vanweë politieke verskille.
Sénégalrivier

Die **Sénégalrivier** (Engels: *Sénégal River*, Frans: *fleuve Sénégal*) is 'n rivier in Wes-Afrika wat die grens tussen Senegal en Mauritanië vorm.

Die rivier word gevorm deur die samevloei van die Semefé- en Bafingriviere. Beide het hulle oorsprong in Guinee; die Bafingrivier vloei deur Mali en die Semefé is op die Mali-Senegal-grens.

Naby die monding vloei die Sénégal deur Biffeche en om die eiland waarop die stad Sint-Louis geleë is en draai dan suid. Dit word van die Atlantiese Oseaan geskei deur 'n nou sandstrook, wat die *Langue de Barbarie* genoem word, voor dit in die oseaan self uitloop. Die rivier het twee groot damme in sy loop, die Manantalidam in Mali, en die Maka-Diamadam op die Mauritanië-Senegal grens, naby die uitmonding in die see.

Die Sénégalrivier het 'n opvangsgebied van 483&nbsp;181&nbsp;km² en 'n geskatte jaarlikse afvoer van 8&nbsp;miljoen&nbsp;km³. Belangrike sytakke is die Faleme-, Karakoro- en die Gorgolriviere.

In 1972 stig Mali, Mauritanië en Senegal die *Organisation pour la mise en valeur du fleuve Sénéga]* (OMVS) om die rivierbekken te bestuur. Guinee sluit in 2005 aan.

Die Gouina Waterval is in die rivier, in Mali.

## Eksterne skakels
Cap-Vert

duimnael|NASA Satellietbeeld van die Cap-Vert skiereiland(Beeld nie belyn met windrigtings nie – Noord is regs bo)
duimnael|Kinders speel op N'Gor se strand aan die noordelike punt van Cap-Vert

Die skiereiland **Cap-Vert** (*Kaap Verde*, wat "Groen Kaap") beteken, is die mees westelike deel van die vasteland van Afrika. Dit is 'n rotsagtige uitsteeksel wat wes uitsteek van die hoof sanderige dele van Senegal. Die hoofstad van Senegal, die groot stad Dakar, is geleë naby die suidelike punt. Cap-Vert het 'n uitstekende hawe wat teenoor Gorée sit.

Cap-Vert is histories deur die Lebou mense, 'n vissergemeenskap wat steeds aan die noordelike kus woon, by Yoff, naby die moderne Dakar lughawe bewoon.

Die naam van die Republiek van Kaap Verde kom van *Cabo Verde* wat in Frans *Cap-Vert* is. Die kaap en die land is deur die Portugese *Cabo verde* genoem.

## Eksterne skakels 
* Satellietbeeld deur Google Maps
*
Gambiërivier

duimnael|links|Die Gambiërivier in die Niokolo-Koba Nasionale Park

Die **Gambiërivier** (Engels: *Gambia River*, Frans: *fleuve Gambie*) is 'n belangrike rivier in Afrika wat oor 1&nbsp;130&nbsp;km vanaf die Fouta Djallon-plato in Noord-Guinee tot in die Atlantiese Oseaan vloei by die stad Banjul. Dit is bevaarbaar vir ongeveer die helfte van sy lengte.

Die rivier is hoofsaaklik bekend as gevolg van Gambië, die kleinste land in Afrika, wat uit omtrent net die stroomafhelfte van die rivier en sy twee oewers bestaan.

Van Fouta Djallon loop die rivier noordwes in die Tambacounda provinsie van Senegal in waar dit deur die *Parc National du Niokolo Koba* vloei en die Nieri Ko en Koulountou daarby aansluit voor dit in Gambië invloei by Fatoto. Van hierdie punt af vloei die rivier hoofsaaklik wes, maar kronkelend met 'n aantal hoefystermere. Sowat 100 km van die monding begin dit geleidelik wyer word, tot meer as 10 km wyd waar dit by die see uitmond.

Volgens Alex Haley se roman *Roots*, het die Gambiërivier een van die leidrade verskaf wat hom gehelp het om sy Amerikaanse familiegeskiedenis terug te spoor na Afrika. Die woorde "Kamby Bolongo" was van die min woorde wat sy familie oor die geslagte heen aangegee het; hy ontdek dat 'n *bolongo* 'n "bewegende water"  of "rivier" is in Mandinka, hy lei dus daaruit af dat die frase  waarskynlik na die Gambiërivier verwys. Sy teorie is bevestig toe hy na Juffure, Gambië, op die noord-oewer van die rivier reis, en vind dat die mondelingse familiegeskiedenis ooreenkom met sy eie.

Langs die rivier naby Juffure is Jameseiland, 'n plek gebruik in die slawehandel wat nou 'n UNESCO Wêrelderfenisgebied is.

## Eksterne skakels 
*  Webwerf met inligting oor die Gambiërivier en die natuurlewe in die omgewing
Margot Honecker

[duimnael|links|Stigting van die Duitse Demokratiese Republiek op 7 Oktober 1949. Margot Feist, die jongste afgevaardigde in die *Volkskammer* (parlement), wens die nuut verkose staatspresident [Wilhelm Pieck geluk toe]]
[duimnael|links|Margot Honecker en [Samora Machel|Samora Moisés Machel, president van die destydse Volksrepubliek van Mosambiek, in 1983]]
**Margot Honecker** (néé **Feist**, * 17 April 1927 in Halle; † 6 Mei 2016 in Santiago de Chile) was 'n Oos-Duitse kommunistiese politikus wat in die tydperk van 1963 tot 1989 die amp van Minister van Volksonderwys beklee het. Honecker, wat as dogmatiese sosialis beskryf word, het 'n beslissende rol by die vestiging van 'n unitêre onderwysstelsel in die voormalige Oos-Duitsland (Duitse Demokratiese Republiek, kort DDR) gespeel. 

Met die Politegniese Hoërskole, wat vanaf 1959 as algemene hoërskole ingevoer is en gedurende Margot Honecker se ampstermyn grotendeels onveranderd gebly het, is belangrike opvoedkundige hervormingsgedagtes uit die tyd van die Republiek van Weimar verwesenlik (alhoewel hul DDR-variant gepaard gegaan het met die rigiditeit en onaanpasbarheid van die heersende ideologie) en toegang tot sekondêre en tersiêre opleiding ook vir kinders uit die werkersklas verseker. Omstrede was haar besluit om *Wehrkundeunterricht* of praktiese wapenopleiding as verpligte skoolvak in te voer.

Sy was getroud met Erich Honecker, voormalige leier van die DDR. Ná die vreedsame politieke omwenteling in die DDR in 1989 het die Honeckers aanvanklik in 1991 na Moskou gevlug, was egter genoodsaak om na Duitsland terug te keer nadat Erich Honecker weens die skietbevel langs die Berlynse Muur en die grens tussen Oos- en Wes-Duitsland aangekla is. Die hofsaak is later gestaak.

In 1992 het Margot Honecker en een jaar later ook haar man na Santiago de Chile verhuis waar albei tot hul afsterwe in onderskeidelik 1994 en 2016 by hul dogter gebly het.

## Verwysings 
## Eksterne skakels 
*
Japannese slagskip Yamato

***Yamato*** (大和), genoem na die antieke Japannese provinsie van Yamato, was 'n slagskip van die Japannese Keiserlike Vloot en die eerste skip van die Yamato-klas slagskepe. Hierdie skip en sy susterskip, *Musashi*, was die grootste, swaarste slagskepe wat ooit gebou is en was bewapen met nege 46&nbsp;cm (18,1&nbsp;duim) hoofkanonne.

## Konstruksie 
Die Yamatoklas is in die tydperk na die Washington-vlootverdrag ontwerp. Werk aan die ontwerp het in 1934 begin en na verandering is die finale ontwerp vir 'n 68&nbsp;000 ton skip in 1937 aanvaar. Yamato is in 'n spesiaalvoorbereide dok by die Kure-vlootskeepswerf gebou, beginnende op 4 November 1937. Die skip is op 8 Augustus 1940 te water gelaat en is op 16 Desember 1941 in gebruik geneem. Oorspronklik sou daar vyf skepe in die klas wees, maar die derde skip van die klas, *Shinano*, is omskep in 'n vliegdekskip tydens konstruksie ná die nederlaag by die Slag van Midway en die onbenoemde "Rompnommer 111" is geskrap in 1943 toe dit omtrent 30% voltooi was, en die vyfde skip in die klas is nooit bestel nie. 

Die klas was ontwerp om beter te wees as enige skip wat die Verenigde State waarskynlik op daardie tyd sou kon bou. Die 46&nbsp;cm hoofkanonne is bo 40,6&nbsp;cm verkies, omdat die wydte van die Panamakanaal dit onuitvoerbaar sou maak vir die Amerikaanse Vloot om 'n skip met kanonne van 'n soortgelyke kaliber te bou sonder ernstige ontwerpsbeperkings en onvoldoende defensiewe rangskikkings.
Assen

**Assen** is 'n munisipaliteit en stad in die Nederlandse provinsie Drenthe. Die munisipale gebied het sowat 67&nbsp;000 inwoners (2011) en 'n oppervlakte van 83&nbsp;km². Assen is die hoofstad van Drenthe. In die munisipaliteit word die Drentse Museum, die Drentse Argief en die Kloosterkerk aangetref.

## Plekke 
Plekke in die munisipale gebied van Assen:
Anreep, Assen (stad), De Haar, Graswijk, Loon, Rhee, Schieven, Ter Aard, Ubbena, Vries (gedeeltelik), Witten, Zeijerveen en Zeijerveld.

## Wyke 
Wyke van die stad Assen (elf):
Assen-Oost, Assen-West, Centrum Assen, De Lariks, Diepstroeten, Kloosterveen, Marsdijk, Messchenveld, Noorderpark, Peelo en Pittelo.
Francia

**Francia** is in die bronne van die 9de eeu die algemene (Latynse) naam van die Frankiese Ryk. Na die opsplitsing van die Karolingiese Ryk verwys die naam na die drie Frankiese ryke: Die Wes-Frankiese Ryk (*Francia Occidentalis*, later Frankryk), die Middel-Frankiese Ryk of Lotaringe (*Francia Media*) en die Oos-Frankiese Ryk (*Francia Orientalis*, later Duitsland).

Daarnaas verwys die naam Francia ook na kleiner Frankiese hertogdomme soos Francia (in Frankryk, sien ook Île-de-France) en Franken (in Duitsland).
Ripuariese Franke

Die term **Ripuariese Franke** verwys na die Oos-Frankiese stamme, wat hulle in die 3de eeu in die Ryngebied naby die stad Keulen en in die 4de en 5de eeue in die Moselvallei vestig.

In teenstelling met die Saliese Franke bewaar die Ripuariërs vir 'n langer tydperk hulle Germaanse erfenis en ontwikkel ook hulle eie tradisies en sedes.

## Bronne 
* 
* 
*
* 
* Rivers, Theodore John. (1986) *Laws of the Salian and Ripuarian Franks.* New York: AMS Press, 1986.
*
Groter Limpopo-vredespark

duimnael|250px|Kaart van die Groter Limpopo-vredespark

Die **Groter Limpopo-vredespark** is 'n vredespark wat tans in die proses is om gevorm te word. Dit sal uiteindelik sowat 35&nbsp;000 km² beslaan, alhoewel daar reeds planne is om die park in die toekoms te vergoot tot sowat 99&nbsp;800 km². Dit sal drie nasionale parke in drie verskillende lande met mekaar verbind. Hierdie parke is die Limpopo Nasionale Park (voorheen bekend as Coutada 16) in Mosambiek, die Nasionale Krugerwildtuin in Suid-Afrika, en Gonarezhou Nasionale Park, Manjinjipanreservaat, en Malipati Safarigebied in Zimbabwe. Die gebied tussen Kruger en Gonarezhou, die Sengwe gemeenskapsgebied in Zimbabwe, en die Makulekestreek in Suid-Afrika sal ook deel uitmaak van die park. 

'n Verklaring van voorneme vir die totstandkoming van die park is op 10 November 2000 geteken. Die park het toe bekend gestaan as die Gaza-Kruger-Gonarezhou-vredespark. In Oktober 2001 is die naam verander na die Groter Limpopo-vredespark.

Van die heinings tussen die parke is reeds verwyder om die diere in staat te stel om hul ou migrasieroetes te hervat wat voorheen deur landsgrense verhoed is. 

In Oktober 2001 is die eerste 40 van 'n beplande 1000 olifante vanuit die Krugerwildtuin na die Limpopo Nasionale Park oorgeplaas. Dit het drie teeltroppe ingesluit. Dit het sowat drie jaar geneem om die oorplasing te voltooi. 

In Maart 2004 is 'n nuwe grenspos, Giriyondo, tussen Suid-Afrika en Mosambiek geopen.

## Sien ook 
*Balule-natuurreservaat
*Nwanedi Provinsiale Park
*Sabi Sand-wildreservaat
Vredespark

duimnael|250px|Die Kgalagadi Vredespark oorkruis die grens tussen Suid-Afrika en Botswana.

'n **Vredespark**, of oorgrensbewaringsgebied, is 'n beskermende gebied wat dwarsoor die grense van verskeie lande strek. Die politieke landsgrense van die verskillende lande waarbinne die park lê, word verwyder. Dit sluit in die verwydering van heinings en grensdrade sodat diere en mense vry kan beweeg binne die gebied. 'n Grens mag wel rondom die gebied behou word om onwettige grenskruisings te voorkom. Gebiede soos hierdie is in Engels bekend as **Transfrontier Conservation Areas (TFCAs)** of **Peace Parks**.

Die grootste rede vir die stigting van vredesparke is die beskerming van tradisionele migrasiepatrone van diere, wat genoeg voedsel- en waterbronne verseker vir populasiegroei. Vredesparke moedig ook toerisme aan, asook ekonomiese ontwikkeling en diplomatieke betrekkings tussen buurlande.
Dag

duimnael|links|Die dag 12 September op 'n kalender aangedui
duimnael|Dagr, die Noorse God van die dag, ry sy perd in hierdie 19de-eeuse skildery deur Peter Nicolai Arbo

'n **Dag** is die relatiewe eenheid van tyd wat die periode beskryf wat dit 'n planeet neem om om sy eie as te draai. Op aarde word die omwentelingtyd in 24 ure verdeel.

Volgens die Gregoriaanse kalender word elke 365 dae as 'n jaar getel. Elke vier jaar word daar een dag bygetel om voorsiening te maak vir die feit dat die omgang om die son nie presies in volledige dae plaasvind nie. Só 'n jaar word dan 'n skrikkeljaar genoem. Die Juliaanse kalender het een keer in die vier jaar 'n skrikkeljaar, en duur dus gemiddeld 365,26 dae (365d, 6h). Die Gregoriaanse kalender het minder skrikkeldae en duur gemiddeld 365,2425 dae (365d 5h 49&nbsp;m 12s).

## Dag – jagvakbegrip 
In die jagbedryf verwys die woord "**dag"** spesifiek na die periode vanaf 'n halfuur voor sonop tot 'n halfuur na sonsondergang op dieselfde dag.

## Verwysings 
## Eksterne skakels
Cullinan

**Cullinan** is 'n myndorpie in die provinsie Gauteng (Suid-Afrika), sowat 40&nbsp;km van Pretoria en 100&nbsp;km van Johannesburg af en lê op 'n hoogte van 1&nbsp;476&nbsp;m bo seevlak.

Die dorp is genoem na Sir Thomas Cullinan, wat in 1902 'n diamantpyp hier ontdek het. In die jaar 1903 is die Premiermyn geopen. Op 25 Junie 1905 ontdek Frederick Wells, 'n bestuurder van die Premiermyn-maatskappy, die beroemde Cullinan-diamant, die grootste ter wêreld met 'n massa van 3&nbsp;106 karaat of 621,2&nbsp;gram. Dit is deur die Transvaalse regering gekoop en aan die Britse koning Edward VII geskenk.

Cullinan se omgewing spog met 'n aantal rustige vakansieoorde soos Little Eden en Boekenhoutkloof. Die R513-streeksroete gaan deur die dorp.

## Besienswaardighede 
* Die voormalige huis van die Premiermyn se eerste hoofbestuurder, William McHardy, huisves die **McHardy-museum**. Die museum is in die jaar 1988 oopgestel vir besoekers en spog met 'n kenmerkende ventilasietoring op sy dak en 'n outentieke Victoriaanse tuin.
* Die **Anglikaanse kerk St. George** met sy opvallende klipboustyl is deur die argitek sir Herbert Baker ontwerp.
* Die kliphuise in Cullinan se hoofstraat **Oaklaan** ontstaan in die jaar 1904. Die laan bekoor met die historiese Nedbankgebou van sandsteen, tipiese sinkgeboue en pragtige jakarandabome.

## Sien ook 
* Gereformeerde kerk Cullinan
* NG gemeente Premiermyn
* Lys van dorpe in Suid-Afrika

## Verwysings 
## Eksterne skakels
Alta Joubert

**Alta Joubert** is 'n Suid-Afrikaanse sangeres.
Joubert en haar vennoot, Minki Burger, is bekend vir hulle Lollos-karikatuur en -vertonings.
Sy is getroud met drie kinders.

## Albums 
*Malta Bella, 2002 RHYTHM
*Warrelwinde, 2004 HOEZIT MUSIEK
* Songs Vir My Suiderkruis, 2006 ALTA JOUBERT
* My Naam Is Lollos!, 2007 ALTA JOUBERT
* My Naam Is Lollos! DVD, 2009 SELECT
* Lollos 2: Bons Dat Dit Gons DVD, 2010 SELECT

## Verwysings 
## Sien ook 
*Lys van Suid-Afrikaanse musikante

## Eksterne skakels 
* http://www.lollos.co.za/